b'\n_START_ARTICLE_\nHugo Gottfried Masing\n_START_PARAGRAPH_\nHugo Gottfried Masing (1875-1939) oli Tartust p\xc3\xa4rit, Venemaal ja Saksamaal tegutsenud peenmehaanik, seismograafide konstrueerija._NEWLINE_Hugo Gottfried oli vanim Tartu kaupmehe Aleksander Woldemar Masingu seitsmest lapsest. Ta \xc3\xb5ppis Tartu optiku Bernhard Schulze juures ning t\xc3\xa4iendas end hiljem Saksamaal._NEWLINE_1901. aastal kutsus Peterburi Teaduste Akadeemia f\xc3\xbc\xc3\xbcsikainstituudi direktor v\xc3\xbcrst Boriss Golits\xc3\xb5n Masingu t\xc3\xb6\xc3\xb6le akadeemiasse. Seal p\xc3\xa4lvisid tunnustust nende valmistatud seismograafid._NEWLINE_1920. aastal opteerus Hugo Masing Eestisse koos sakslannast abikaasa ja viie lapsega. Tartus asusid nad elama Masingu isakoju aadressil Jaani t\xc3\xa4nav 18 (\xc3\xbcks Tartu vanemaid puumaju, praegu 19. sajandi linnakodaniku muuseum). Samas tegutsesid ka Masingu t\xc3\xb6\xc3\xb6koda ja kontor._NEWLINE_1938. aastal m\xc3\xbc\xc3\xbcsid Masingud kaks elumaja koos krundiga 19 150 Eesti krooni eest perekond Petersonile. Aasta p\xc3\xa4rast lahkusid nad Saksamaale.'